Zènare gramadegałe

Tradisionalmente el zènaresevente altre varianse e grafie anca xènare e gènare gramadegałe, in Łenguìstega l'è uno dei criteri de clase gramadegałe che łe łengue łe dòpara par ragrupar i nomi e poder métarli d'acordo co agetivi, artìgołi, pronomi e verbi cuando che vien formà łe fraze.

Pardesòłito co zènare A se intende łe categorìe de mascołin, femenin o neutro che łe vien asenjàe ai nomi convensionalmente, o sia independentemente da'l fato che ghe sia un vero e propio seso; par ezenpio:
 in veneto "łibro" el ze mascołin come "omo" seben che i łibri no i gabia mìa seso 
 e anca "caza" ła ze femenina come "dona" seben che łe caze no łe gabia mìa seso 
 in todesco "Mädchen" (=tozeta) el ze neutro seben che na toza ła sia ciaramente fémena

Łengue come l'angleze, invee, łe se baza so'l zènare naturałe o sia łe dòpara el mascołin soło par i òmeni, el femenin soło par łe done e el neutro par el resto:
 I saw a man and he was big (go visto un omo e  'el zera grando)
 I saw a girl and she was big (go visto na toza e ła zera granda)
 I saw a house and it was big (go visto na caza e neutro ła zera granda)

In altre łengue A se cata cuatro forme come inte i pronomi de'l zvedeze:
 Han gick (el ze ndà masch.uman l'omo, el tozo, el profasor)
 Hon gick (el ze ndà femin.uman ła dona, ła toza ła profesoresa)
 Det gick (el ze ndà neutro ła paroła, ła łétara, el fiol, fioło)
 Den gick (el ze ndà no umàn no neutro el sol, el łibro)

Altri invese i dòpara zènare come sinònemo pien de clase sensa inténdar sotogrupi partegołari.

 Notasion 

Categoria:Gramàdega